આપણે ઘણી મહિલા ઉદ્યોગસાહસિકોની સફળતા અને સંઘર્ષની વાત કરીએ છીએ. કોઈ પણ મુશ્કેલી કે પરિસ્થિતિને આજની મહિલા પાર કરીને વિવિધ ક્ષેત્રોમાં સફળતા મેળવી રહી છે. પણ આજે હું જે સફળ મહિલા ઉદ્યોગસાહસિક વિશે વાત કરવાની છું તેમને જેટલી દાદ આપીએ તેટલી ઓછી. તેમની કલાના જોરે આજે તેમણે દેશ વિદેશમાં ખ્યાતિ મેળવી છે. ન તો તેમની પાસે કોઈ ડીગ્રી છે, ન તો કોઈ મોટા શહેરનું એક્સપોઝર. છતાં આજે તેમણે બનાવેલી પ્રોડક્ટ્સ બોલિવૂડ તેમજ હોલિવૂડ મૂવીઝમાં દર્શાવાય છે.